MIKKELIN KÄRÄJÄOIKEUS					
Raatihuoneenkatu 5

50100 MIKKELI 			Oikeusministeriölle

Puhelin 010 3647 900			
Telekopio 010 3647 911

Mikkeli 28.1.2008

Viite: Kirjeenne 23.11.2007
          OM 8/31/2007

Asia: Lausunto käräjäoikeusverkoston
         kehittämisestä annetusta työryh-
         mämietinnöstä	

	
LAUSUNTO
	
Toimitilat	Nykyiset käräjäoikeuden toimitilat sijaitsevat vanhassa virastotalossa, jota ei ole suunniteltu tuomioistuimen tarpeita varten. Tilat on tosin kunnostettu vajaat kymmenen vuotta sitten, mutta ne sijaitsevat talon ensimmäisessä ja seitsemännessä kerroksessa. Virastotalon yhteydessä ei ole riittäviä auton pysäköintipaikkoja asiakkaille ja käräjäoikeuden henkilökunnalle.

	Istuntosalien yhteydessä ei ole riittäviä odotustiloja asiakkaille. Asianomistajat ja todistajat joutuvat odottamaan käsittelyä samassa tilassa vastaajien kanssa. Turvajärjestelyt eivät muutoinkaan täytä asianmukaisia vaatimuksia.

	Työryhmän ehdotuksen mukaiset toimipisteet edellyttävät merkittävästi suurempia toimitiloja Mikkelissä. Nykyisen virastotalon yhteyteen ei voi saada riittäviä ja asianmukaisia tiloja. Tämän vuoksi oikeustalon rakentaminen olisi tarpeen.

Sivukansliat	Käräjäoikeus yhtyy työryhmän kantaan sivukanslioiden osalta. Sivukanslioilla ei saada merkittävää lisäetua verrattuna siihen, että lakkautettavaksi ehdotettu käräjäoikeus säilyisi itsenäisenä.

Henkilöstön määrä	Henkilöstön määrä osalta ratkaisu ei voi perustua pelkästään arvioituihin asiamääriin. Mikäli Pieksämäellä ja Savonlinnassa säilyvät istuntopaikat, niin tuomareiden ja käräjäsihteerien pitkät ja lukuisat käräjämatkat vievät paljon työaikaa ja voimavaroja.

Siirtymäkausi	Uudistuksella ei saavuteta henkilöstösäästöjä niin kauan kuin sivukansliat toimivat Pieksämäellä ja Savonlinnassa. Näin ollen henkilöstöä voidaan vähentää vasta sen jälkeen, kun yhteiset toimitilat on saatu Mikkeliin.

Nimi	Ehdotetun käräjäoikeuden nimen tulisi olla Etelä-Savon käräjäoikeus. Tämä korostaisi maakuntapohjaisuutta ja sitä, että kyseessä olisi uusi yhteinen käräjäoikeus. Nimi noudattaisi myös samaa periaatetta esimerkiksi ulosoton ja oikeusavun kanssa.

Muuta	Muutoin käräjäoikeudella ei ole huomautettavaa työryhmän ehdotuksesta. Se on työryhmälle annetun toimeksiannon mukainen ja hyvin perusteltu.

	Laamanni Pekka Laitinen

.